                            ΟΔΗΓΙΕΣ ΛΕΙΤΟΥΡΓΙΑΣ

     Προσδοκώντας να ξεκινήσουμε μία ακόμη επιτυχημένη χρονιά, που θα δημιουργήσει τους νέους λιλιπούτειους κολυμβητές μας, προσπαθήσαμε να χρησιμοποιήσουμε την εμπειρία και την γνώση που αποκτήσαμε από τις προηγούμενες χρονιές για να προσαρμόσουμε τους κανόνες λειτουργίας μας , έτσι ώστε να σας παρέχουμε όσο το δυνατόν καλύτερες υπηρεσίες. Θέλουμε η παραμονή σας στον χώρο μας να είναι άνετη και ευχάριστη εμπειρία με μόνο στόχο το καλό των παιδιών. Παρακαλούμε για την κατανόηση και την συνεργασία σας.
__Στον χώρο της πισίνας μπορεί να εισέρχεται μόνο όποιος έχει μάθημα και μόνο με σαγιονάρες. Τα παιδάκια που χρησιμοποιούν πάνες, δε μπορούν να εισέλθουν στην πισίνα χωρίς το ειδικό μαγιό.
_Όποιος έχει μακριά μαλλιά, καλό είναι να φοράει σκουφάκι κολυμβητηρίου, ή σε διαφορετική περίπτωση, να έχει οπωσδήποτε τα μαλλιά του μαζεμένα. Πρίν την είσοδο στην πισίνα πρέπει να κάνετε ντουζ.
-Παρακαλούμε να τηρείτε τα ωράρια των μαθημάτων και να βγαίνετε εγκαίρως από την πισίνα ώστε να διευκολύνετε τους επόμενους μαθητές να αρχίσουν το μάθημα τους.
-Δεν είναι εφικτό για τις δασκάλες να κρατούν παιδάκια στην αγκαλιά τους κατά την διάρκεια του μαθήματος, γιατί κάτι τέτοιο δυσχεραίνει το έργο τους. Ειδικές περιπτώσεις εξετάζονται μόνο σε συνεννόηση με την υπεύθυνη του προγράμματος κα Γιούλη  Μπιζιργιάννη.

-Δεν επιτρέπεται η είσοδος στον χώρο της πισίνας, ή μέσα σε αυτή, χωρίς την παρουσία της δασκάλας ή προτού έρθει η ώρα του μαθήματος. 
-Τα τμήματα, είναι ολιγομελή. Η μέγιστη χωρητικότητα του τμήματος είναι 8 παιδάκια.
-Κάθε παιδάκι  έχει δικαίωμα να αναπληρώνει κάθε μήνα τα μαθήματα που χάνει, μόνο εφόσον έχετε ενημερώσει την γραμματεία ότι θα απουσιάσει μία μέρα πριν , ώστε να μπορεί η γραμματεία να δώσει αναπλήρωση σε κάποιο άλλο παιδάκι. 
-Οι αναπληρώσεις των χαμένων μαθημάτων, πρέπει να γίνονται μέσα στον ίδιο μήνα ή μέχρι τις 15 του επόμενου μήνα, έχουν την μορφή έξτρα μαθήματος, εφόσον το παιδί εξακολουθεί να διατηρεί την θέση του στο γκρουπ και καταβάλλεται κανονικά η συνδρομή.
Δεν είναι δυνατόν να γίνουν αναπληρώσεις σε μήνα που δεν έχει καταβληθεί συνδρομή.
Επίσης, δεν μπορούν να μεταφερθούν αναπληρώσεις από πακέτο μαθημάτων διπλής θέσης σε μονής. Μπορούν όμως να δοθούν πάλι, εφόσον επιστρέψετε σε πακέτο μαθημάτων διπλής θέσης.
-Για να γίνει κάποια αναπλήρωση θα πρέπει να προηγηθεί  συνεννόηση με την γραμματεία ώστε να βρεθεί τμήμα με διαθέσιμη θέση.
-Τα μαθήματα που χάνονται λόγω επίσημης αργίας δεν αναπληρώνονται. Όπως επίσης τα επιπλέον μαθήματα πέραν των 8 που τυχόν βγάζει ο κάθε μήνας δεν χρεώνονται.
-Για τα μέλη που επιλέγουν  να συμμετέχουν στο πρόγραμμα των μαθημάτων με μηνιαία συνδρομή, ο μήνας χρεώνεται ημερολογιακά από 1-31 και καταβάλλεται μέχρι τις 10 κάθε μήνα. Επειδή το σύστημα των κρατήσεων της γραμματείας είναι αυτοματοποιημένο στις 11 κάθε μήνα αποδεσμεύονται οι θέσεις που δεν έχει καταβληθεί η συνδρομή τους αυτόματα. Οι θέσεις συμπληρώνονται την ίδια μέρα από παιδάκια που βρίσκονται στην λίστα αναμονής και περιμένουν να ξεκινήσουν στο πρόγραμμα μας. 

 Η συνδρομή καταβάλλεται ανεξάρτητα από τον αριθμό των μαθήματων που προσήλθε το παιδί επειδή δεσμεύεται η θέση. Με τον θεσμό των αναπληρώσεων η επιχείρηση προσπαθεί να καλύψει μαθήματα που τα μέλη δεν προσήλθαν με δική τους υπαιτιότητα 
Όποια οικογένεια δεν επιθυμεί να συνεχίσει στο πρόγραμμα μας, οφείλει να ενημερώσει την επιχείρηση ότι θα διακόψει. Σε αυτήν την περίπτωση 
αποδεσμεύεται η θέση και όταν θελήσει να επιστρέψει, θα αναζητείται εκ νέου θέση, ανάλογα βέβαια με την διαθεσιμότητα.
-Για τα μέλη που σταματούν χωρίς να έχουν ενημερώσει τη γραμματεία να αποδεσμεύσει τη θέση τους, το κόστος εγγραφής χρεώνεται εκ νέου αν επιστρέψουν ξανά στο πρόγραμμα των μαθημάτων μας. 
   _ Προκειμένου όλες οι οικογένειες να μπορούν να έχουν πρόσβαση στο σύνολο των εγκαταστάσεων και να μπορούν όλα τα παιδάκια να φάνε το γεύμα τους μετά το μάθημα, παρακαλούμε η παραμονή σας στο χώρο να γίνεται για εύλογο χρονικό διάστημα που δεν θα ξεπερνά στο σύνολο μαζί με την διάρκεια του μαθήματος τα 90 λεπτά.

_ Για τα μέλη που επιλέγουν να συμμετέχουν με την επίσκεψη, απαραίτητη προϋπόθεση είναι η επικοινωνία με την γραμματεία για διερεύνηση της διαθεσιμότητας. Το κόστος του μαθήματος καταβάλλεται κατά την διάρκεια της επίσκεψης και η επιχείρηση δεν μπορεί  σε αυτή την περίπτωση να εγγυηθεί την ύπαρξη διαθέσιμης θέσης. 
Ευχαριστούμε εκ των προτέρων για την συνεργασία!                          
